|  |  |  |
| --- | --- | --- |
| «Elefantmannen» Joseph Merrick (1862-1890) på bilder trykt i legetidsskriftet British Medical Journal da han døde som 27-åring i 1890. Merrick var freakshow-artist med en kraftig deformert kropp som fikk stor oppmerksomhet som medisinsk kuriositet i victoriatidens England. |  | «Elefantmannen» Joseph Merrick (1862-1890) på bilder trykt i legetidsskriftet British Medical Journal da han døde som 27-åring i 1890. Merrick var freakshow-artist med en kraftig deformert kropp som fikk stor oppmerksomhet som medisinsk kuriositet i victoriatidens England. |
| «Elefantmannen» Joseph Merrick (1862-1890) på bilder trykt i legetidsskriftet *British Medical Journal* da han døde som 27-åring i 1890. Merrick var freakshow-artist med en kraftig deformert kropp som fikk stor oppmerksomhet som medisinsk kuriositet i victoriatidens England.  |

**Joseph Carey Merrick** (født 5. august 1862, død 11. april 1890), også kjent som «**Elefantmannen**» (*The Elephant Man* på engelsk), var en britisk underholdningsartist og medisinsk kuriositet som fikk stor oppmerksomhet i viktoriatidens England. Hans deformerte utseende førte til sympati blant mange, og hans liv og person har inspirert flere bøker, skuespill og fjernsynsprogrammer.

Merricks frastøtende og fascinerende kropp ble en periode vist fram i folkelige «freakshows» der han tjente seg en liten formue. I 1886 kom han til London. Forestillingene var da blitt forbudt, og han var skadet, men han ble oppdaget av legen Frederick Treves, som undersøkte og hjalp ham. Joseph Merrick led av underernæring og bronkitt og ble innlagt på Royal London Hospital der han tilbrakte de siste årene av livet.

David Lynchs prisbelønte spillefilm *Elefantmannen* fra 1980 skildrer Merricks liv fra han blir funnet av Treves til han dør. Filmen er likevel en fri dramatisering som på flere punkter avviker fra virkeligheten. «Elefantmannen» kalles for eksempel feilaktig «John» Merrick både i filmen og i Frederick Treves biografi fra 1923, et kallenavn Treves bare brukte i sine notater.

En antok lenge at Merrick led av tropesykdommen elefantiasis, men seinere DNA-tester har vist at han hadde det sjeldne Proteus' syndrom, som han viste symptomer på fra toårsalderen. Merrick døde av vekten av sitt eget hode da det falt bakover og han knekte nakken i søvne.

Merricks skjelett er bevart og til utstilling på Royal London Hospital.

Referanser
----------

1. 1 2   Encyclopædia Britannica Online, Encyclopædia Britannica Online-ID biography/Elephant-Man, besøkt 9. oktober 2017[Hentet fra Wikidata]
2. 1 2   GeneaStar, GeneaStar person-ID merrickj[Hentet fra Wikidata]
3. 1 2   Find a Grave, oppført som Joseph Carey Merrick, Find a Grave 7339523, besøkt 9. oktober 2017[Hentet fra Wikidata]
4. 1 2   Social Networks and Archival Context, SNAC Ark-ID w60c7p2f, besøkt 9. oktober 2017[Hentet fra Wikidata]
5. ↑   www.cnews.fr[Hentet fra Wikidata]

Eksterne lenker
---------------

* (en) Joseph Merrick – kategori av bilder, video eller lyd på Commons Rediger på Wikidata
* (en) Kort biografi over J. C. Merrick

  


|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Geni **·** VIAF **·** GND **·** LCCN **·** ISNI **·** LIBRIS **·** SUDOC **·** NKC **·** ICCU **·** BBC Things
 |